# metadata.dc.description.abstract[].value
Born to be wild ('Nascut per ser lliure') és una cançó mítica de la història del rock'n'roll. Es va fer famosa l'any 1968 en convertir-se en el tema principal de la pel·lícula de culte Easy Rider, de Dennis Hopper, protagonitzada pel mateix Hopper, Peter Fonda i Jack Nicholson. Dos motoristes travessen els EUA amb les seves Harley-Davidson en un viatge iniciàtic a la cerca de la llibertat personal. Motocicletes i llibertat han estat dos conceptes que, sigui per les sensacions que experimentem els motoristes quan conduïm allunyats del tràfec de les ciutats, sigui com a simple estratègia de màrqueting comercial, han estat tradicionalment units. Tanmateix, hi ha cap relació fisiològica o neurològica en aquesta associació? No és només una qüestió de subjectivitat, perquè darrere d'aquesta afició hi ha un índex d'accidentalitat i de mortalitat preocupants.

# metadata.dc.source[].value
Divulgació i Premsa (Genètica, Microbiologia i Estadística)